বিনোদন বাংলা (২৫ জুন ২০১১): অনেকদিন পর জনপ্রিয় অভিনেত্রী শান্তা রহমান আসছেন অনুভব নামে একটি নাটক নিয়ে। অবশ্য তাকে পর্দায় দেখা যাবে না। শান্তা রহমানের পরিচালনায় এনটিভিতে ২৬ জুন রবিবার রাত ৯টায় প্রচারিত হবে নাটক অনুভব। নাটকটির বিভিন্ন চরিত্রে অভিনয় করেছেন শহীদুজ্জামান সেলিম, সাদিয়া ইসলাম মৌ, আহসানুল হক মিনু, সাঈদ বাবু প্রমুখ।  নাটকের  কাহিনী ধারায় দেখা যাবে, একটি দৈনিক পত্রিকার ব্যস্ত সম্পাদক শহীদুজ্জামান সেলিম। তার স্ত্রী মৌ। দুজনে দুজনার বলতে যা বোঝায় এ দুজনের সংসার তাই। একদিন হঠাৎ মৌয়ের সঙ্গে যোগাযোগ করে তার একসময়ের প্রেমিক সাঈদ বাবু।